সুলতানপুর ইউনিয়ন, ব্রাহ্মণবাড়িয়া সদর

সুলতানপুর বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।

 আয়তন 
সুলতানপুর ইউনিয়নের আয়তন ৭,৩৩৬ একর (২৯.৬৯ বর্গ কিলোমিটার)।

 জনসংখ্যার উপাত্ত 
২০১১ সালের আদমশুমারি অনুযায়ী সুলতানপুর ইউনিয়নের মোট জনসংখ্যা ৩২,১৭০ জন। এর মধ্যে পুরুষ ১৬,০১২ জন এবং মহিলা ১৬,১৫৮ জন। মোট পরিবার ৫,৬৫৯টি। জনসংখ্যার ঘনত্ব প্রতি বর্গ কিলোমিটারে প্রায় ১,০৮৪ জন।

 অবস্থান ও সীমানা 
ব্রাহ্মণবাড়িয়া সদর উপজেলার দক্ষিণ-পশ্চিমাংশে সুলতানপুর ইউনিয়নের অবস্থান। এ ইউনিয়নের পূর্বে বাসুদেব ইউনিয়ন ও মাছিহাতা ইউনিয়ন; উত্তরে মাছিহাতা ইউনিয়ন ও রামরাইল ইউনিয়ন; পশ্চিমে রামরাইল ইউনিয়ন, তিতাস নদী, নবীনগর উপজেলার নাটঘর ইউনিয়ন ও কাইতলা উত্তর ইউনিয়ন এবং দক্ষিণে তিতাস নদী ও কসবা উপজেলার মূলগ্রাম ইউনিয়ন অবস্থিত।

 প্রশাসনিক কাঠামো 
সুলতানপুর ইউনিয়ন ব্রাহ্মণবাড়িয়া সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩-এর অংশ।

ওয়ার্ড ভিত্তিক গ্রাম সমূহ:

১ নং ওয়ার্ড- পাতৈরহাতা, উরশীউড়া,
২ নং ওয়ার্ড- উত্তর জাঙ্গাল, দক্ষিণ জাঙ্গাল, ইয়াকুব নগর,
৩ নং ওয়ার্ড- সুলতানপুর (উত্তর অংশ), পূর্ব সুলতানপুর,
৪ নং ওয়ার্ড- সুলতানপুর (দক্ষিণ অংশ)
৫ নং ওয়ার্ড- টানচক-মনাই বাড়ি, সীতাসার, মহিউদ্দিননগর, যুক্কা-টাঙ্গা-পদ্মার পাড়,
৬ নং ওয়ার্ড- হালকাটা, শাহপুর, বিরামপুর (দক্ষিণ), ছোট শাহপুর, রাজকৃষ্ণপুর,
৭ নং ওয়ার্ড- বিরামপুর,
৮ নং ওয়ার্ড- হাবলাউচ্চ, দিঘিরপাড়, মিয়াচাঁনপুর,উত্তর পাড়া।
৯ নং ওয়ার্ড- শিলাউর।

 শিক্ষা ব্যবস্থা 
২০১১ সালের আদমশুমারি অনুযায়ী সুলতানপুর ইউনিয়নের সাক্ষরতার হার ৫০.৮%।

 শিক্ষা প্রতিষ্ঠান 
 সুলতানপুর বহুমুখী উচ্চ বিদ্যালয় 
 সুলতানপুর সরকারি প্রাথমিক বিদ্যালয়
 বিরামপুর উচ্চ বিদ্যালয়
 বিরামপুর সরকারি প্রাথমিক বিদ্যালয়
 হাবলাউচ্চ আদর্শ উচ্চ বিদ্যালয়
 হাবলাউচ্চ সরকারি প্রাথমিক বিদ্যালয়।
লায়ন ফিরোজুর রহমান রেসিডেন্সিয়েল একাডেমি(স্কুল & কলেজ)

 যোগাযোগ ব্যবস্থা 

কুমিল্লা-সিলেট মহাসড়কের ৪টি বাসস্ট্যান্ড সুলতানপুর ইউনিয়নের আওতায় পড়ে। দক্ষিণ থেকে উত্তরে স্টেশনগুলোর নাম যথাক্রমে: মহিউদ্দিননগর বাসস্ট্যান্ড, পঞ্চবটি বাসস্ট্যান্ড, সুলতানপুর বাসস্ট্যান্ড, রাধিকা বাসস্ট্যান্ড। এ বাসস্ট্যান্ডগুলো থেকে সিএনজি, অটোরিকসা, রিকসা ইত্যাদি যানবাহন দিয়ে ইউনিয়নের বিভিন্ন গ্রাম-পাড়া-মহল্লায় যাতায়াত করা যায়। 

 খাল ও নদী 
 হাওর বিল 
তিতাস নদীর তীর ঘেঁষে, সুলতানপুর ইউনিয়ন অফিসের পশ্চিমপাশে বুক চিরে বয়ে গেছে ‘গোদের বিল’ নামক একটি শাখা যেটি হালকাটা ও শাহপুর গ্রামকে সুলতানপুর গ্রাম থেকে আলাদা করেছে। কোনো এক সময় এ বিল দিয়ে প্রবাহিত-পানি বয়ে যেত। ব্যবসায় করার জন্য দূর-দূরান্ত থেকে আসা নৌকা ঘাটে দেখা যেত। কালের বিবর্তনে এখন সমতল মাঠের এক ফসলের জমিতে পরিণত হয়েছে। এই শাখাটি উত্তর ও উত্তর-পশ্চিম দিকে গিয়ে জাঙ্গাল ও হাবলাউচ্চ গ্রাম দুটিকে বিভক্ত করে, ঈশাননগরের পাশ ঘেঁষে সেন্দা ও শিলাউর হয়ে তিতাস নদীতে গিয়ে পতিত হয়েছে।

 হাট-বাজার 
 রাধিকা বাজার 
 সুলতানপুর বাজার
 বিরামপুর বাজার 
 শিলাউর বাজার 
 চান্দপুর বাজার

 আরও দেখুন 
 ব্রাহ্মণবাড়িয়া সদর উপজেলা
 ব্রাহ্মণবাড়িয়া সদর থানা
 ব্রাহ্মণবাড়িয়া জেলা

 তথ্যসূত্র 

 বহিঃসংযোগ 

বিষয়শ্রেণী:ব্রাহ্মণবাড়িয়া সদর উপজেলার ইউনিয়ন